नेपालका झन्डै ४५ प्रतिशत नेपालीले बोल्ने र सरकारी कामकाजको भाषा शिक्षणमा किन रुचि नजागेको होला ? ग्यालेक्सी पब्लिक स्कुलका नेपाली शिक्षक हरिशरण ढुङ्गाना भन्छन्, ‘निजी विद्यालय व्यापारिक उद्देश्यले सञ्चालन भएका हुन्छन् । त्यहाँका अभिभावकको धारणा सन्तानले अङ्ग्रेजीमा फरर बोल्न सक्ने बनोस् तर नेपाली जेसुकै होस् भन्ने पाइन्छ ।’ यसैले निजी क्षेत्रबाट उत्पादित जनशक्ति नेपाली भाषामा कहिल्यै अब्बल बन्न नसकेका हुन् । बजारको माग पूरा गर्न र प्रमाणपत्र बिकाउ बनाउन अङ्गे्रजी माध्ययममै पढ्नुपर्ने बाध्यता छ ।
